laion/Wikipedia-Exotic huggingface dataset:
בית הקברות היהודי החדש בלודז'

בית הקברות היהודי החדש בלודז' (במקורות ישנים מכונה גם בית הקברות במרישין) הוא אחד מבתי הקברות היהודים הגדולים בעולם. הוא שוכן ברחוב ברצקה בשכונת בלוטי בעיר ומשתרע על שטח של כ-440 דונם. בית הקברות כולל בין 180,000 ל-230,000 קברים מסומנים כמו גם קברים של קורבנות גטו לודז' והשואה. בית הקברות הוקם ברחובות ברקה וזמיינה בצפון מזרח העיר ובעקבות הקמתו בשנת 1892 היה זה בית הקברות היהודי הגדול ביותר באירופה. ההחלטה על הצורך בבית קברות חדש עבור העיר התקבלה כאשר תושבי השכונות הסמוכות סירבו לאפשר הרחבת בית הקברות הישן ברחוב ווסולה, שהכיל למעלה מ -3,000 קברים. תעשיין ואיש עסקים בעל השפעה, ישראל פוזננסקי, תרם את 10.5 דונם הראשונים לקראת הקמת בית הקברות. התפרצות מגפת כולרה בשנת 1892 אילצה את שלטונות הצאריים של פולין הקונגרסאית לאשר את הבנייה. לפיכך, האנשים הראשונים שנקברו במקום בחורף 1892 היו כ-700 נפגעי כולרה. בשנת 1893 נקברו בבית העלמין החדש 1,139 גברים ונשים. בית הטהרה מומן על ידי מינה דוברז'ינסקה קונסצטאט בשנת 1896 והושלם בשנת 1898. בשנת 1900 רכש אלברט קוקייה דונמים נוספים של שטח והרחיב מאוד את בית הקברות. במהלך תקופה זו נבנו כמה בתים לעובדי בית קברות ובית כנסת מעץ. מלחמת העולם הראשונה הביאה הרס קשה, ומצבות רבות נפגעו קשה. השיפוץ של בית הקברות נתמך כלכלית על ידי התעשיינים היהודיים בעיר. עד שנת 1925 הוחלפה גדר העץ המקורית סביב גבולות בית הקברות על ידי קיר לבנים אדום שעדיין עומד עד היום. כל המצבות בבית הקברות פונות מזרחה ובמאה ה -19 רובן נצבעו בצבעים שונים. בתקופת השואה וקיומו של גטו לודז', שבית הקברות נכלל בתחומו, נקברו בחלקו הדרומי באזור שמכונה "שדה הגטו" 43,527 מתושבי הגטו שמתו ונרצחו בשנים 1940–1944, קבר אחים של חברי ארגון "פרומניצ'י" וחיילי משמר העם שנורו בשנים 1939–1945. לפעמים נקברו 170 איש ביום, בנוסף ל"שדה גטו" נקברו גם ברבעים אחרים או בין סמטאות. במקום נקברו גם 613 גופות של צוענים ממחנה הצוענים שפעלו בגטו. זכר נוסף לשנים הטרגיות של השואה הם הבורות ליד החומה: הם נחפרו בינואר 1945 לקברים של כמה מאות העובדים היהודים האחרונים שנותרו בעיר לאחר חיסול הגטו. עם זאת, ההוצאה להורג סוכלה על ידי השחרור המהיר של העיר על ידי הכוחות המזוינים של ברית המועצות. הגישה המעגלית ניתנת על ידי השער מהצד הדרומי בציר של רחוב אברם קוקייר, המהווה הרחבה של רחוב Chryzantem. גישה להולכי רגל אפשרית ממזרח דרך שער בחומה המשתרעת לאורך רחוב זמייננה. מבנה היסוד מבוסס על סידור שני צירים במאונך. הראשון מוביל מהשער הראשי לכיכר מול בית הלוויות. לצדו היו בעבר מבנים הקשורים לתפקוד בית הקברות. מתחם זה כלל בית כנסת, בית מגורים לשירות בית הקברות, מגדל מים, ומקווה. מדיה וקבצים בנושא בית הקברות היהודי החדש בלודז' בוויקישיתוף
Daughter of Darkness

Daughter of Darkness (בעברית: בת האופל) הוא סינגל של טום ג'ונס שיצא בשנת 1970 מתוך האלבום "I Who Have Nothing". הסינגל היה להיט בבריטניה והגיע למקום החמישי במצעדי הפזמונים. בארצות הברית ובקנדה לא הגיע השיר לעשרת המקומות הראשונים, אלא למקום ה-13 וה-11 בהתאמה. ביוני 1970 הגיע השיר למקום הראשון במצעד השירים העכשוויים למבוגרים של בילבורד, והיה אחד משלושה להיטים של טום ג'ונס שהגיעו למקום הראשון. מידע על היצירה "Daughter of Darkness" באתר מיוזיק בריינז מידע על היצירה "Daughter of Darkness" באתר Discogs מילות השיר באתר MetroLyrics Whitburn, Joel (2002). Top Adult Contemporary: 1961-2001. Record Research. p. 131. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
סורת ט.ה.

סורת ט.ה (בערבית: سورة طه) היא הסורה ה-20 בקוראן, והיא מכילה 135 פסוקים. שם הסורה נגזר מהפסוק הראשון, אשר מורכב משתי אותיות בלבד. הפסוק הראשון מורכב משתי האותיות מהשפה הערבית, האות "טה" (ط) והאות "הא" (ه). פרשני הקוראן נחלקו בנוגע למשמעות של צירוף האותיות הללו, מפני שעל פני השטח נראה שאין הן מרכיבות מילה כלשהי. בתפסיר אל-ג'לאליין נאמר שרק אללה יודע מה מהות ומשמעות האותיות הללו. לעומת זאת, פרשנות אחרת היא שהאותיות "ט.ה" הן פנייה אל מוחמד, או כינוי שלו. גם הצחאבי עבד אללה אבן אל-עבאס גרס כי מדובר בשם בו הקוראן פונה למוחמד. האימאם ג'עפר א-צאדק האמין גם הוא כי מדובר באחד משמותיו של מוחמד פסוקים 1 - עד 8 הם מעין מבוא לסורה. פסוקים 9–98 מספרים את סיפורו של משה. פסוקים 99–113 מדברים על יום הדין. פסוקים 114–123 מגוללים את סיפורו של אדם. פסוקים 123–127 מזכירים שוב את יום הדין. פסוקים 128–132 מכילים הוראות פרקטיות למאמינים. פסוקים 133–135 הם הפסוקים החותמים ונועלים את הסורה. על פי אחת המסורות האסלאמיות, אדם אשר מתמיד בקריאת סורת ט.ה, יזכה לאהבתו של אללה. מדיה וקבצים בנושא סורת ט.ה. בוויקישיתוף סורת ט.ה, בתרגום הרמן רקנדורף, באתר ויקיטקסט Quranic verses begin with disjointed letters, Mysterious Letters of Qur'an, ‏2015-05-03 (באנגלית) Asbab un Nuzool Al-Wahidi (English) || Australian Islamic Library || www.australianislamiclibrary.org QuranX.com The most complete Quran / Hadith / Tafsir collection available!, quranx.com Section 1: Moses Commissioned with Apostleship, Al-Islam.org, ‏2014-01-24 (בצרפתית) surah TA.HA, youtube
אות'לו האנטר

טגבה אות'לו האנטר (באנגלית: Tegba Othello Hunter;‏ נולד ב-28 במאי 1986) הוא כדורסלן עבר אמריקאי-ליברי, בגובה 2.03 מטר, השיחק בעמדות הפאוור פורוורד והסנטר, בקבוצת באיירן מינכן. האנטר נולד בוינסטון סיילם, קרוליינה הצפונית. למד בתיכון ע"ש ריצ'רד ריינהולדס, בווינסטון סיילם. אחרי שסיים את התיכון הצטרף האנטר להילסברו קומיוניטי קולג' בטמפה למשך שנתיים. בשנת 2006 הצטרף יחד עם גרג אודן לאוניברסיטת המדינה של אוהיו, שם שיחק שנתיים ובמהלכן השיג את אחוזי הקליעה לסלי שדה השביעי בהיסטוריה של האוניברסיטה לעונה. הקבוצה הגיעה לגמר ה-NCAA אך הפסידה את התואר. בשנת 2008 האנטר העמיד את עצמו לבחירה בדראפט ה-NBA אך לא נבחר. האנטר שיחק בליגת הקיץ של ה-NBA במדי אטלנטה הוקס. באוגוסט 2008 הוא חתם במדי אטלנטה. לאחר שבמהלך שתי עונות כמעט ולא שותף והושאל לגרנד ראפידס דרייב, בינואר 2010 הוא שוחרר מהקבוצה. בשנת 2012, אחרי ששיחק 3 חודשים באזובמאש מאריופול מהסופרליגה האוקראינית בכדורסל, הוא חתם בליגת העל הספרדית בוואיאדוליד (אנ'). באוגוסט 2013 חתם האנטר במונטפסקי סיינה מליגת העל האיטלקית. ביולי 2014 הצטרף האנטר לאולימפיאקוס מליגת העל היוונית תחת המאמן יאניס ספרופולוס. בעונתו הראשונה בקבוצה, עונת 2014/2015, זכתה הקבוצה באליפות הליגה היוונית והעפילה לפיינל פור היורוליג והפסידה בגמר לריאל מדריד. גם בעונה הבאה היה שותף האנטר לזכייתה של הקבוצה באליפות יוון. באוגוסט 2016 חתם האנטר לשתי עונות בריאל מדריד. ביולי 2017 חתם האנטר לשתי עונות בצסק"א מוסקבה. בשנת 2019 היה שותף האנטר לזכייתה של צסק"א באליפות היורוליג. ביולי 2019 חתם האנטר במכבי תל אביב לעונה אחת עם אופציה לעונה נוספת. באפריל 2020 האריך את חוזהו במכבי לעונה אחת עם אופציה לעונה נוספת. ביוני 2021, עזב האנטר את מכבי תל אביב, וב-21 ביולי 2021 חתם בקבוצת הכדורסל של באיירן מינכן. מונטפסקי סיינה הסופרקאפ האיטלקי (1): 2013 אולימפיאקוס ליגת העל היוונית (2): 2015, 2016 ריאל מדריד גביע המלך הספרדי (1): 2017 צסק"א מוסקבה ליגת ה-VTB ‏(1): 2018 יורוליג (1): 2019 מכבי תל אביב ליגת העל (2): 2019/2020, 2020/2021 גביע המדינה (1): 2020/2021 גביע הליגה (ווינר סל) (1): 2020/2021 מונטפסקי סיינה מקום שני בליגת העל האיטלקית (2014). אולימפיאקוס מקום שני ביורוליג (2015). מדיה וקבצים בנושא אות'לו האנטר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל באתר מנהלת ליגת העל בכדורסל מערכת וואלה! ספורט‏, הימור מושכל: הכירו את אותלו האנטר, הסנטר החדש של מכבי תל אביב, באתר וואלה, 16 ביולי 2019 ynet ספורט, האיש שלא אהב כדורסל: המהפך של אותלו האנטר, באתר ynet, 16 ביולי 2019 מערכת וואלה! ספורט‏, הימור מושכל: הכירו את אותלו האנטר, הסנטר החדש של מכבי תל אביב, באתר וואלה, 16 ביולי 2019 Bayern officially adds Othello Hunter, Eurohoops,‏ 21 ביולי 2021
גדעון ריכטר

גדעון ריכטר (בהונגרית: Richter Gedeon) (אצ'ד, הונגריה, 23 בספטמבר 1872 – בודפשט, 30 בדצמבר 1944) היה רוקח יהודי-הונגרי, תעשיין, מייסד תעשיית התרופות המודרנית בהונגריה שנרצח בשואה. הוא נולד ב־23 בספטמבר 1872 באֶצֶ'ד, כפר קטן של 3000 תושבים בצפון הונגריה כששים ק"מ מזרחה מבודפשט. בשל מות שני הוריו הוא גדל כיתום משנת 1873 בעיר דְיוֹנדְיוֹש, בת שלושים אלף התושבים, בה חיו אז כ-1000 יהודים. שם התחיל בחניכות לרוקחות בשנת 1890. בשנת 1895 סיים את לימודי הרוקחות שלו בהצטיינות באוניברסיטת בודפשט. שנתיים לאחר מכן נסע לחו"ל ולמד את שיטות ייצור התרופות בכמה בתי מרקחת אירופאים. בשנת 1901 רכש בית מרקחת בבודפשט. שם ייצר תרופות טבעיות לטיפול. בשנת 1907 הוא בנה את חברת התרופות הראשונה בהונגריה שנשאה את שמו וקיימת עד היום ועמד בראשה כמנכ"ל (ריכטר גדעון (מפעל תרופות)). ההצלחה הגדולה העיקרית של המפעל הייתה תרופת הקַלְמוֹפִּירִין, שהוגשה בפטנט ב -1912. טבלית החיטוי שלו הִיפֶּרוֹל זכתה להצלחה ולהכרה במלחמת העולם הראשונה. עם פרוץ המלחמה היו לו 24 פטנטים על תרופות. בתחילת מלחמת העולם השנייה כבר הייתה למפעל רשת עולמית, משרדי ייצוג ועשר חברות בנות בחמש יבשות. בבעלות החברה היו מחסנים ב 34 מדינות. בשנת 1942 הורחק מתפקידו כמנכ"ל המפעל (עקב החוק היהודי השני והחוק היהודי השלישי) ואז נאסר עליו להיכנס למפעל. משנת 1942 ואילך הוא שלט בחברה באופן לא חוקי מביתו באמצעות צוותו הנאמן. בסתיו 1944 פעילות המפעל כבר הייתה כמעט משותקת, הוא יכול היה לצאת לשווייץ, אך לא רצה לעזוב את החברה שלו. הוא ואשתו הסתתרו באמצעות ניירותיו של ראול ולנברג ביחד עם יותר מאלף יהודים אחרים. בדצמבר נרצח גדעון ריכטר על ידי אנשי מפלגת צלב החץ. הוא ואחרים נורו ונזרקו לדנובה. לאחר מלחמת העולם נקראו מפעלי ריכטר שנבנו מחדש בשם Kőbányai Pharmaceuticals. בשנת 1972, במלאת 100 שנה להולדתו של גדעון ריכטר, הונפקה מדליית זיכרון על שמו, ובית המרקחת המקורי שלו סומן בלוח זיכרון. לקסיקון המדענים ההונגרי Pillich Lajos: Richter Gedeon. In: Magyar tudóslexikon A-tól Zs-ig. Főszerk. Nagy Ferenc. Budapest: Better; MTESZ; OMIKK. 1997. 679-680. o. ISBN 963-85433-5-3 מכירים אותם? הונגרים יהודי שם ממוצא יהודי. Reményi Gyenes István: Ismerjük őket? Zsidó származású nevezetes magyarok, Ex Libris Kiadó, Budapest, 2000, ISBN 963-85530-3-0 מדיה וקבצים בנושא גדעון ריכטר בוויקישיתוף סרט על חייו של גדעון ריכטר (בהונגרית, כתוביות באנגלית) דף הבית של מפעלי התרופות ריכטר גדעון (באנגלית) Gedeon Richter (company) Financial Times Richter Gedeon
אח שלי הגדול

אח שלי הגדול הוא סרט טלוויזיה מסוג דרמה ישראלית לילדים המשודר בערוץ הילדים בימי הזיכרון לחללי צה״ל, מאז שצולם בשנת 2002. אחיו החייל של אסף בן ה-13 נהרג במהלך שירותו הצבאי והוא מתקשה להתמודד עם מותו והגעגועים לאחיו הגדול. לאורך הסרט הוא מנהל שיחות עם אחיו שקורות רק בדמיון שלו, בסוף הסרט מפנים את מות אחיו ונפרד ממנו בפעם האחרונה. עופר סקר - אסף טל מוסרי - אורי שמעון כהן - אבא יעל פרל בקר - אמא מרים בנאי - מיכל נטע וינר - חבר של אסף "אח שלי הגדול", במסד הנתונים הקולנועיים IMDb (באנגלית) "אח שלי הגדול", במיזם "אישים" לתיעוד היצירה הישראלית משה אבוטבול, טל מוסרי חוזר ל׳אח שלי הגדול׳: "עד היום אני בוכה מהסרט", באתר פרוגי, 1 במאי 2017 זוהר צלח, ‏"לא יכולתי לדמיין שהסרט ימשיך לדבר לאנשים 20 שנה", באתר ‏מאקו‏, 24 באפריל 2023 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
נואל אוט

נואל אוט (בצרפתית: Noël Ott; נולד ב-15 בינואר 1994) הוא כדורגלן חופים שווייצרי המשחק בעמדת החלוץ בנבחרת שווייץ בכדורגל חופים. אוט נולד בסאטל, שווייץ וגדל בוטינגן. הוא נחשף לענף הודות לחבר של אימו וכבר בגיל תשע הוא החל להתאמן במחנות כדורגל חופים של שווייץ. אוט חלם להיות כדורגלן מקצועי ובגיל 12 הוא הצטרף לאימוני קבוצת גראסהופרס ציריך, שבמדיה נשאר לחמש שנים. לאחר מכן, הוא הפך לחלק מהקבוצה עד גיל 18, אך חלומותיו להתקדם בקריירת הכדורגל נגוזו והוא החליט להתמקד בענף כדורגל החופים. בשנת 2011, הוא נבחר לטירון המצטיין של הליגה השווייצרית בכדורגל חופים. בשנה לאחר מכן הוא נבחר לשחקן המצטיין ובשנת 2013 למלך השערים. בנובמבר 2012, הוא זומן לסגל נבחרת שווייץ בכדורגל חופים, שאותה אימן באותה התקופה, המאמן אנג'לו שירינזי, כשערך את הופעת הבכורה שלו במסגרת הגביע הביניבשתי. בשנת 2014, אוט זכה בתואר הכוכב העולה במהלך טקס הענקת הפרסים של ארגון כדורגל החופים העולמי (BSWW). אוט זכה שוב בפרס מטעם הארגון שלוש שנים מאוחר יותר, כשנבחר לאחד משחקני נבחרת החלומות העולמית. בשנת 2019, אוט זכה עם גראסהופרס ציריך באליפות שווייץ לאחר שניצחו 4–8 בגמר את צ'ארג'רס בזלנד. בנוסף לכך, אוט שיחק בקבוצות הוואנה שוטס, גראסהופרס וצ'ארג'רס בזלנד (שווייץ), ארתור מיוזיק (אוקראינה), לוקומוטיב מוסקבה וצסק"א מוסקבה (רוסיה), ספורטינג ליסבון (פורטוגל), קטניה (איטליה), בני "פלפלה" כפר קאסם (ישראל) ובוקה גדנסק (פולין), הן במסגרת הליגות והן במסגרת תחרויות בינלאומיות. לאומיים קטניה הגביע האיטלקי (1): 2018, 2019 בוקה גדנסק אליפות פולין סגנות (1): 2019 גראסהופרס אליפות שווייץ (1): 2019 לבאנטה אליפות ספרד (1): 2022 הסופר קאפ הספרדי (1): 2022 בני "פלפלה" כפר קאסם גביע אירופה לאלופות (1): 2023 אליפות אירופה בכדורגל חופים מקום רביעי (1): 2014 גביע אירופה בכדורגל חופים סגנות (1): 2014 המשחקים האירופיים אליפות (1): 2023 מקום שלישי (1): 2019 גביע העולם בכדורגל חופים נעל הארד (1): 2015 אליפות אירופה בכדורגל חופים השחקן המצטיין (1): 2014 גביע אירופה בכדורגל חופים מלך השערים (1): 2014 אליפות שווייץ השחקן המצטיין (1): 2012 מלך השערים (1): 2013 הטירון המצטיין (1): 2011 כוכבי כדורגל החופים הכוכב העולה של BSWW‏ (1): 2014 נבחרת החלומות העולמית (1): 2017 נואל אוט, באתר Transfermarkt הפרופיל של אוט באתר הרשמי של Beach Soccer Worldwide הפרופיל של אוט באתר Beach Soccer Russia (ברוסית) נואל אוט: עשור של הגשמת חלום הכירו את מסי השווייצרי של החוף (בגרמנית) היסטוריה בכדורגל החופים: כפר קאסם זכתה בגביע אירופה לאלופות הכוכבים נצצו בטקס בדובאי
ברונו ראסין

ברונו ראסין (בצרפתית: Bruno Racine; נולד ב-17 בדצמבר 1951) הוא סופר צרפתי. ראסין נולד בפריז ולמד בתיכון לואי הגדול. ב-1971 סיים ללמוד באקול נורמל סופרייר ולמד גם מספר קורסים במכון למדע המדינה פריז. משנת 1983 ועד לשנת 1986 עבד במחלקה לנושאים אסטרטגיים במשרד החוץ הצרפתי, לאחר מכן הצטרף לקבינט של ראש הממשלה ז'אק שיראק. ב-1988 התמנה כאחראי על התרבות בעיריית פריז, הוא החזיק בתפקיד זה עד לשנת 1993. מ-1997 ועד לשנת 2002 ניהל את אקדמיית צרפת ברומא. מ-2002 ועד לשנת 2007 היה הנשיא של מרכז ז'ורז' פומפידו. ב-2007 התמנה למנהל הספרייה הלאומית של צרפת, במהלך כהונתו בתפקיד ערכה הספרייה מיזם של סריקת ספרים המקביל לגוגל ספרים על מנת שלא יהיה לציבור הרחב תלות בגוגל. ב-2008 עוטר בלגיון הכבוד. ב-1981 נישא לביאטריס. Le Gouverneur de Morée, 1982, Prix du Premier Roman ‏ (1982) Terre de promission‏ (1986) Au péril de la mer, 1991, Prix des Deux Magots ‏ (1992) La Séparation des biens, Prix La Bruyère from the Académie française ‏ (1999) L'Art de vivre à Rome (collaboration), Grand prix du livre des arts from the Société des gens de lettres ‏ (2000) L'Art de vivre en Toscane ‏ (2000) Le tombeau de la Chrétienne ‏ (2002) Le côté d'Odessa ‏ (2007) Google et le nouveau monde ‏ (2010) Adieu à l'Italie ‏ (2012) קצין בלגיון הכבוד (21 במרץ 2008) פרס לה דה מאגו (1991) פרס לה ברייר (1999) פרס הרומן הראשון (1982) מפקד מסדר האמנויות והספרות (13 בספטמבר 2016) דוקטור לשם כבוד מאוניברסיטת לאוול (2012) מדיה וקבצים בנושא ברונו ראסין בוויקישיתוף ברונו ראסין, ברשת החברתית Goodreads פרופיל (אורכב 18.08.2019 בארכיון Wayback Machine) באתר republique-des-lettres.fr (בצרפתית) אבנר קשתן, צרפת נגד גוגל: תסרוק ספרים בעצמה, באתר כלכליסט, 15 בדצמבר 2009 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הביסקסואלית

הביסקסואלית (באנגלית: The Bisexual) היא סדרת דרמה קומית שיצרו דזירה אח'וואן ורואן ריילי, ובכיכובם של אח'וואן, מקסין פיק ובריאן גליסון. הסדרה היא הפקה משותפת של ערוץ 4 הבריטי ושל חברת הולו האמריקאית. שידור הבכורה של הסדרה היה ב-10 באוקטובר 2018 בממלכה המאוחדת, וב-16 בנובמבר 2018 בארצות הברית. ליילה היא אישה צעירה שלוקחת הפסקה ממערכת היחסים שלה עם סיידי, בת הזוג שלה יותר מעשר שנים. היא מתחילה לחקור את הביסקסואליות שלה, ומתמודדת עם התגובות של חבריה. דזירה אח'וואן – לילה מקסין פיק – סיידי בריאן גליסון – גייב אווה בירת'יסטל – לורה ג'ון דגליש – ג'ון-כריס הת'ר הוגן ממגזין Autostraddle כינתה את התוכנית "מבריקה", והוסיפה "הדמויות של אח'וואן לא תמיד עושות או אומרות את הדבר הנכון, אבל הכתיבה שלה משופעת בחמלה". קלאריסה לאפרי מהאינדפנדנט נתנה לסדרה ארבעה כוכבים מתוך חמישה, וציינה שהתוכנית היא "מה שקומדיה בריטית צריכה כדי לפרוץ את הסטריאוטיפים ולהתקדם". לוסי מנגן מהגרדיאן נתנה לתוכנית רק שני כוכבים מתוך חמישה ותיארה אותה כ"לא מצחיקה ולא דרמטית". אתר האינטרנט הרשמי של הביסקסואלית (באנגלית) "הביסקסואלית", במסד הנתונים הקולנועיים IMDb (באנגלית) "הביסקסואלית", באתר Rotten Tomatoes (באנגלית) "הביסקסואלית", באתר Hulu סדרות (באנגלית) "הביסקסואלית", במסד הנתונים הקולנועיים KinoPoisk (ברוסית) גילי איזיקוביץ, "הביסקסואלית": קומדיה על דמות מבולבלת ובוטה, אבל גם נאהבת, באתר הארץ, 12 במאי 2019 Mitchell, Molli (3 באוקטובר 2018). "The Bisexual on Channel 4 air date, cast, trailer, plot: When does the series start?". Express.co.uk. נבדק ב-6 בפברואר 2019. {{cite web}}: (עזרה) Stanford, Eleanor (13 בנובמבר 2018). "In 'The Bisexual,' Desiree Akhavan Grapples With All Kinds of Sexuality". The New York Times. נבדק ב-6 בפברואר 2019. {{cite web}}: (עזרה) "When does The Bisexual air on Channel 4, and who's in the cast? Everything you need to know about the new comedy drama". Radio Times. נבדק ב-26 באוקטובר 2018. {{cite web}}: (עזרה) Hogan, Heather (2018-11-15). "Hulu's "The Bisexual" is Here to Make Every Queer A Little Uncomfortable". Autostraddle. נבדק ב-25 בינואר 2019. {{cite web}}: (עזרה) Loughrey, Clarisse (2018-10-10). "The Bisexual review: What British comedy needs to break through the stereotypes and move forward". Independent. נבדק ב-26 באוקטובר 2018. {{cite web}}: (עזרה) Mangan, Lucy (2018-10-10). "The Bisexual review – a comedy-drama that is neither funny nor dramatic 2 / 5 stars 2 out of 5 stars". The Guardian. נבדק ב-26 באוקטובר 2018. {{cite news}}: (עזרה)
יחסי הוותיקן–ירדן

יחסי הכס הקדוש–ירדן הם יחסי החוץ בין הכס הקדוש לירדן. שתי המדינות כוננו יחסים דיפלומטיים בשנת 1994. לכס הקדוש יש נציגות דיפלומטית בעמאן. לירדן יש שגרירות ברומא. הכס הקדוש מקיים יחסים טובים יחסית עם ירדן. שמה של המדינה מגיע מנהר הירדן, שהוא משמעותי לנוצרים מכיוון שזה היה המקום בו הוטבל ישו על ידי יוחנן המטביל. לאנשי דת נוצרים שונים בעולם הערבי יש רקע ירדני, כמו מארון להאם בתוניסיה ופואד טוואל בישראל. האפיפיורים פאולוס השישי, יוחנן פאולוס השני ובנדיקטוס השישה עשר ביקרו בירדן. בשנת 2009 ערך האפיפיור בנדיקטוס השישה עשר ביקור בירדן שם "עודד את כל הירדנים, אם נוצרים או מוסלמים, לבנות קשרים על יסודות איתנים של סובלנות דתית המאפשרים לבני קהילות שונות לחיות יחד בשלום ובכבוד הדדי. . . . אני רוצה שתדעו שאני מחזיק בלבי את בני הממלכה ההאשמית ואת כל מי שחי באזור זה." Jordan's king warns of war
שבע דקות בגן עדן

שבע דקות בגן עדן (באנגלית: Seven minutes in heaven) הוא משחק חברה שמשוחק במסיבות. אזכורו הראשון של המשחק היה ב-1953. שני אנשים נבחרים באקראי, באמצעות סיבוב בקבוק (אנ'), שליפת פתקים מכובע או הצבעה. שני המשתתפים שנבחרו נכנסים לחדר חשוך, שבו הם יכולים לעשות כל דבר במשך שבע דקות. בדרך כלל המשתתפים מתנשקים, מקיימים יחסי מין או מתמזמזים, אבל הם יכולים להחליט לשוחח, או פשוט לא לעשות כלום ולחכות שהזמן יפוג. אמת או חובה נשיקה-סטירה 7 דקות בגן עדן באתר "מחשבה" Sara Coughlin, 24 True Stories Of Spin The Bottle & Seven Minutes In Heaven, www.refinery29.com (באנגלית) Johnson Publishing Company, Jet, Johnson Publishing Company, 1953-08-06. (באנגלית) How to Play 7 Minutes in Heaven, wikiHow (באנגלית) 7 minutes in heaven, urbandictionary.com 11 Kissing Games, Ranked From Most to Least Innocent, 11points.com ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
נקודת סלאב

נקודת סלאב (באנגלית: Slav Point; בבולגרית: нос Слав) היא לשון יבשה מכוסה קרח בצידה הצפוני של הכניסה למפרץ זימן, בחוף אוסקר השני בצדו המזרחי של חצי האי צ'רצ'יל בארץ גרהאם שבאנטארקטיקה. הלשון ממוקמת 28.9 קילומטרים מצפון לכף אלכסנדר, 33.2 קילומטרים מנונאטאקי גוליבר ו-33.7 קילומטרים ממערב לראש וייר בחצי האי ג'ייסון. לשון היבשה מופתה לראשונה על ידי סוקרים בריטיים בשנת 1974. לשון היבשה נקראת על שמו של השליט הבולגרי דספוט אלכסיוס סלאב (ששלט במאה ה-12 וה-13). הגאזט האנטארקטי הבולגרי (בבולגרית) נקודת סלאב באתר הגאזט האנטארקטי המשווה SCAR של ממשלת אוסטרליה תצלום לוויין של האזור אתר הגאזט האנטארקטי הבולגרי מידע גאוגרפי והיסטורי
שבע דקות בגן עדן (פירושונים)

האם התכוונתם ל... שבע דקות בגן עדן – משחק חברה 7 דקות בגן עדן – שיר של לי בירן שבע דקות בגן עדן (אנ') – סרט שיצא ב-1985 שבע דקות בגן עדן – סרט ישראלי משנת ב-2008 שבע דקות בגן עדן (אנ') – מחזה
פיגוע חדירה

פיגוע חדירה הוא פיגוע טרור שביצועו כולל חדירה ליישוב או למתחם מגודר או מבוצר, כגון מוצב או בסיס צבאי. לאחר החדירה, הפיגוע עצמו יהיה באחת מדרכי הפיגוע המקובלות: פיגוע ירי (ירי מנשק קל, יידוי רימוני רסס ולעיתים אף ירי של רקטות כתף), פיגוע התאבדות, פיגוע דקירה או פיגוע משולב. פיגועי חדירה נפוצים בעיקר באזורי הספר, קרוב לגבולות, בהם יש מחסום הפרדה על קו הגבול, והיישובים שבקרבתו מוקפים גדר להגנתם. בישראל אירעו פיגועי חדירה רבים בהתנחלויות ביהודה ושומרון וברצועת עזה, על ידי מחבלים פלסטינים תושבי יישובים סמוכים. גדר המערכת סביב רצועת עזה היא מכשול מעבר בין רצועת עזה לישראל שנבנה לראשונה על ידי ישראל בשנת 1994 ומהווה את גבולה של מדינת ישראל עם רצועת עזה. בנוסף למכשול בין ישראל לעזה, בשנת 2005 נסתיימה בניית תוספת למכשול זה במטרה להפריד בין רצועת עזה למצרים. מחבלים פלסטינים תוקפים את הגדר והכוחות המתחזקים אותה באופן קבוע. ההתקפות נעשות בירי מנשק קל, ירי רקטות נ"ט והטמנת מטעני חבלה ליד הגדר. עשרות מחבלים נהרגו על ידי כוחות צה"ל כאשר ניסו לחצות את הגדר, לחבל בה או להניח מטענים סמוך לה. במהלך כל התחממות בגזרה מחבלים פלסטינים מנסים כל הזמן לחדור אל תוך היישובים היהודים על מנת לבצע פיגועים ולפגוע בתושבי מדינת ישראל. במהלך מתקפת הפתע על ישראל ב-2023 חדרו לישראל כ-3,000 מחבלים מרצועת עזה ופרצו והרסו את הגדר עם מטעני נפץ וחבלה וטבחו ביישובי מערב הנגב כגון הטבח בפסטיבל נובה, הטבח בבארי, הטבח בניר עוז, הטבח בכפר עזה, הטבח בנחל עוז, קרב שדרות, ואף הגיעו לעיר אופקים וניהלו שם קרב אופקים. פיגועי חדירה ליישוב אסף גולן, פיגועי החדירה: היסטוריה של מציאות מדממת, ישראל היום. ערך זה הוא קצרמר בנושא צבא ובנושא טרור. אתם מוזמנים לתרום לוויקיפדיה ולהרחיב אותו.
נופילד אוקספורד טקסי

נופילד אוקספורד טקסי (באנגלית: Nuffield Oxford Taxi, ידועה גם בשם: Wolseley Oxford Taxicab) היא מונית מתוצרת Nuffield, חברת בת של Nuffield Organization (אנ') אשר יוצרה בבריטניה לאחר מלחמת העולם השנייה בין השנים 1947 – 1953. אב הטיפוס של הדגם "נופילד אוקספורד טקסי" נבנה על ידי Morris Commercial Cars (אנ'). תכנון הדגם "נופילד אוקספורד טקסי" ובניית הדגמים הראשונים התבצע במפעל Wolseley Motors (אנ'). בשנת 1950 Nuffield התמזג עם אוסטין והוקם קונצרן הרכב הבריטי British Motor Corporation (אנ') (שם רשמי: The British Motor Corporation Limited, קיצור: BMC). דגם "נופילד אוקספורד טקסי" הוצג לראשונה בתערוכה המוטורית המסחרית בשנת 1947. ב-20 בנובמבר 1947 בחתונתה של הנסיכה אליזבת השנייה עם הנסיך פיליפ צי מוניות חדשות מדגם "נופילד אוקספורד טקסי" שירתו לשאת אורחים לחתונתם בכנסיית וסטמינסטר שבמרכז לונדון. דגם "נופילד אוקספורד טקסי" מהסדרה השלישית, צולם לסרט "Distant Voices, Still Lives" בשנת 1988. סדרה ראשונה - יוצרה בין השנים 1947 – 1948. סדרה שנייה - יוצרה בשנת 1949. סדרה שלישית - יוצרה בין השנים 1950 – 1953. "נופילד אוקספורד טקסי", סדרה שלישית "נופילד אוקספורד טקסי" "נופילד אוקספורד טקסי" מדיה וקבצים בנושא נופילד אוקספורד טקסי בוויקישיתוף נופילד אוקספורד טקסי, סרטון באתר יוטיוב David Culshaw, Peter Horrobin, The Complete Catalogue of British Cars 1895-1975, Dorchester, Regno Unito, Veloce Publishing PLC, 1997, ISBN 1-874105-93-6. היסטוריה של אוסטין-רובר austin-rover.co.uk/index Nick Georgano, Bill Munro, The London Taxi, Shire Publications, 2008, ISBN 978-0-7478-0692-9. "נופילד אוקספורד טקסי", סדרה 3 בסרט "Distant Voices, Still Lives", שצולם בשנת 1988 imcdb.org/v592889 "נופילד אוקספורד טקסי" - תמונה pinterest.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נופילד אוקספורד טקסי".
Sarah Brightman in Concert

Sarah Brightman in Concert הוא סיבוב ההופעות השישי של הזמרת-יוצרת האנגלייה שרה ברייטמן. סיבוב ההופעות החל ב-2 באוקטובר 2009, והסתיים ב-31 באוקטובר באותה השנה. סיבוב הופעות זה הוא השני הקצר ביותר של ברייטמן. סיבוב ההופעות גרף מיליוני דולרים ובעקבות כך, הפך לאחד מסיבובי ההופעות המצליחים ביותר של ברייטמן. להלן רשימת השירים אשר בוצעו במהלך סיבוב ההופעות: מערכה ראשונה פתיחה: "Sanvean" (קטע כלי) "Gothica" / "Fleurs du Mal" "Symphony" "It's a Beautiful Day" (מכיל אלמנטים מתוך השיר "Un Bel Di Vedremo") הפסקה: "Forbidden Colours" (קטע כלי) "What a Wonderful World" "Dust in the Wind" "Who Wants to Live Forever" "Hijo de la Luna" "La Luna" הפסקה שנייה: "Sarahbande" (קטע כלי) "Anytime, Anywhere" "Nella Fantasia" "Canto della Terra" (ביחד עם ארקן אקי) "Sarai Qui" (ביחד עם ארקן אקי) "Nessun dorma" מערכה שנייה "Harem" "Stranger in Paradise" הפסקה שלישית: "Billitis Générique" (קטע כלי) "Scarborough Fair" "He Doesn't See Me" "A Whiter Shade of Pale" "Pasión" (ביחד עם פרננדו לימה) "Ave Maria" (ביחד עם פרננדו לימה) "Wishing You Were Somehow Here Again" "The Phantom of the Opera" (ביחד עם ארקן אקי) "Time to Say Goodbye" הדרן "Deliver Me" "A Question of Honour" אתר האינטרנט הרשמי של Sarah Brightman in Concert Brightman clausurará festival en Chihuahua, Quién, ‏2009-08-28 (בספרדית) Sarah Brightman's World Tour. The DIVA Will Perform in Latin America. (Message Board), www.broadwayworld.com Sarah Brightman: An unforgettable night in Chichen Itza., Yucatan Holidays, ‏2009-11-02 (באנגלית) Billboard Boxscore 11/21/2009, archive.is, ‏2012-11-19 http:// pulsemusic.proboards.com/index.cgi?board=gmn&action=display&thread=90774 "Billboard Boxscore 11/21/2009". 19 בנובמבר 2012. {{cite web}}: (עזרה)